Minkejja li beda ħajtu b'diżabilità iebsa li serqitlu l-kapaċità li jimxi, u minkejja li t-tobba qalu lill-ġenituri tiegħu li huwa ma ħa jkun jaf jagħmel xejn, illum il-ġurnata Nick Mercieca kapaċi jagħmel atti ta' saħħa li l-maġġoranza tal-atleti ma jirnexilhomx jagħmlu anke wara snin twal jitrenjaw. Mistagħġbin bit-talent u l-abilitajiet fiżiċi inkredibbli ta' Nick, it-tim ta' Fort Fitness, gym ġewwa Malta, iddeċidew li jappoġġjawh billi jinvestu f'siġġu tar-roti ta' klassi dinjija li se jippermettilu jikkompeti fil-paralimpiċi u juri t-talent tal-għaġeb tiegħu. It-tim ta' Fort Fitness, magħrufin ghall-kollaborazzjonijiet tagħhom ma' diversi atleti Maltin, investew iktar minn €5000 f'dan is-siġġu magħmul attaposta għall-olimpjadi. Is-siġġu tar-roti bħalissa qed jinħadem skont ir-rekwiżiti u l-ispeċifikazzjonijiet ta' Nick fl-Istati Uniti. Barra minn hekk, il-preżentatur u kittieb Jon Mallia, flimkien mat-tim ta' Fort Fitness qedin jikkolloboraw biex ixerdu l-storja ta' Nick u jgħinuh jikseb dak li jixtieq. Jon Mallia ħadem id f'id ma' l-familja ta' Nick u l-kowċ tiegħu biex joħloq vidjo li joffri ħarsa lejn l-istorja ta' dan il-ġuvnot. X'instab huwa ċar u jispikka mil-ewwel minuta: Kommunita żgħira u tal-ħadid magħquda wara żagħzugħ b'qalb ta' ljun u talent li jħalik b'ħalqek miftuħ. "Nick u l-familja tiegħu jippersonifikaw l-ogħla virtù umana - il-kuraġġ. Kuljum jimxu' l quddiem b'mod aggressiv lejn l-avversità u jipprevalu. X'unur assolut kien li dawn jaqsmu l-istorja tagħhom miegħi "- Jon Mallia Meta Mercieca twieled, it-tobba qalu lill-ġenituri tiegħu li huwa mhu ħa jkun jaf jagħmel xejn. Nick mhux talli wera li kienu żbaljati hekk kif jibrilla fil-karatè, imma l-ispirtu tal-azzar tiegħu għen wkoll lil dawk ta' madwaru jiġġieldu u jirbħu l-isfidi tagħhom. "Nick huwa bniedem b'qalb kbira, determinazzjoni u passjoni lejn l-isport li jgħamel." - L-Kowċ ta Nick Biex jipprepara ruħu għall-paralimpiċi, Merċieċa għandu skeda impenjattiva. Nick jitrenja tlett darbiet fil-gimgħa fitness, umbad tlett darbiet oħra weight training. Apparti dan, huwa jkollu l-karate it-tnejn u l-gimgħa w s-sibt jkollu t-training mat-tim nazzjonali ta' Malta. Nick jitrenja wkoll l-calisthenics ma' sensei tiegħu Tyler Tanti. B'kollox ilu jitrenja tmien snin. Grazzi speċjali tmur lil Julian Bajada mill-Kumitat Paralimpiku Malti għall-appoġġ tiegħu, u talli għaqqad lil kulħadd flimkien. L-istorja ma' tieqafx hawnhekk. Ibqa' aġġornat dwar il-vjaġġ ta' Nick billi ssegwi l-paġni soċjali ta' Jon Mallia u Fort Fitness. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Illum Ngħoddha B'Waħda Għax Setgħet Kienet Tal-Aħħar U Kont Inkun Aħbar" - Maria Muscat La Barokka "L-Ewwel Gradwazzjoni Proprju 8 Snin Ilu Fl-2013, Kienet Għadha Fil-Ġuf" – Il-Preżentatriċi Elaine Sammut Tiddedika L-Gradwazzjoni Lil Bintha "Bħalissa Għaddej Ħafna Tgħajjir Personali Fuqi… Għaddejja Minn Trawma Kerha" - Zija TT "Kemm Jien Kburija Bik! Ma Kienx Vjaġġ Faċli…" - Michela Galea Lil Ommha